Аляксандр Лукашэнка падкрэсліў, што інфармацыйная бяспека - гэта адзін з сур'ёзных напрамкаў бяспекі краіны ў цэлым. "Павінен сказаць, што яна сёння (вы гэта як ніхто ведаеце) выйшла на пярэдні план у функцыянаванні любой дзяржавы. Скажам адкрыта (не дай бог, вядома): любая халодная або тым больш гарачая вайна ніколі не пачынаецца без інфармацыйнага націску і проціборства. Таму ў больш маштабным, сур'ёзным ключы мы гэту праблему ўсебакова прааналізуем на бліжэйшым пасяджэнні Савета бяспекі Беларусі. Гэта пытанне нумар адзін, якое мы разгледзім", - заявіў кіраўнік дзяржавы.